open-index/open-wikipedia-markdown huggingface dataset:
Quo vadis (latinský výraz)

[náhľad|[Annibale Carracci, *Domine, Quo Vadis?*, olej na paneli,      medzi 1601 a 1602, dnes National Gallery, Londýn, Spojené kráľovstvo]]

**Quo vadis** (v preklade: „*kde kráčaš?*“ alebo *„kde ideš?“*, prípadne *„kam kráčaš/ideš“*) je latinský výraz spojený s kresťanskou legendou o apoštolovi Petrovi. Podľa apokryfných *[[Skutky Petra a Pavla|Skutkov Petra a Pavla]]* stretol apoštol Peter na svojom úteku z Ríma Ježiša Krista, ktorého sa mal opýtať *„Quo vadis, Domine?“*. Kristus mu mal odpovedať, že ide do Ríma nechať sa znova ukrižovať. Peter sa mal následne vrátiť do Ríma a podstúpiť mučenícku smrť. 

Otázka sa v inom význame objavuje aj v kánonickom Jn 13,36, v rozhovore apoštola Petra a Ježiša Krista : *„Šimon Peter sa ho opýtal: ‚Pane, kam ideš?‘ Ježiš odvetil: ‚Kam ja idem, tam teraz za mnou ísť nemôžeš, no pôjdeš za mnou neskôr.‘“*

Termín mal značný vplyv na umenie. Niekedy okolo roku 1601 namaľoval Annibale Carracci obraz *Domine, Quo Vadis?* V roku 1896 vyšiel historický román ''Quo vadis'' od poľského spisovateľa Henryka Sienkiewicza zasadený do obdobia vlády cisára Neróna. Spisovateľ získal za román Nobelovu cenu za literatúru (1906) a román *Quo vadis* bol preložený do najmenej 57 jazykov (2016) a viackrát filmovo a divadelne adaptovaný.

Termín býva dnes často používaný v názvoch polemických diel, komentárov či diskusií, ktoré sa zaoberajú tým, akým smerom sa bude uberať vývoj niečoho (napríklad krajiny, vedeckého či hospodárskeho odvetvia a pod.).

## Referencie

Kategória:Latinské výrazy
Kategória:Svätý Peter
Miloš Ruppeldt

**Miloš Ruppeldt** (* 29. máj 1881, Liptovský Mikuláš† 18. november 1943, Bratislava) bol slovenský hudobný skladateľ, zberateľ ľudových piesní, organizátor hudobného života na Slovensku, dirigent a prekladateľ. Bol prekladateľom Unamuna do slovenčiny.

## Rodina
* otec: Karol Ruppeldt – učiteľ
* matka: Klementína, rod. Augustíny
* brat: Fedor Fridrich Ruppeldt 
Zakladateľ Hudobnej školy pre Slovensko. Bol zakladateľom Spolku slovenských umelcov, Združenia Slovenskej filharmónie. Založil a bol prvým dirigentom Speváckeho zboru slovenských učiteľov. Bol spoluzakladateľom slovenského rozhlasového vysielania.

Študoval v Liptovskom Mikuláši, Banskej Štiavnici, Oberschutzene, Lipsku. V roku 1901 prevzal po otcovi vedenie spevokolu Tatran. V roku 1905 odchádza do Argentíny, kde vyučuje hru na klavír, zakladá spevokoly, organizuje slovenských vysťahovalcov. Na hudobnom ústave Giuseppe Verdiho získava v roku 1909 titul profesora klavírnej hry. Vracia sa v roku 1910 a pokračuje v štúdiách na lipskom konzervatóriu. Potom vyučuje hru na klavír v poľskej Lodži.

V roku 1919 sa usadil v Bratislave. V tom istom roku založil spolu s Mikulášom Schneiderom-Trnavským a dr. Aloisom Kolískom Hudobnú školu pre Slovensko a Ruppeldt sa stal jej prvým riaditeľom. V roku 1919 zorganizoval a dirigoval prvé predstavenie Smetanovej Predanej nevesty. V roku 1920 zostavil amatérske teleso, predchodcu Slovenskej filharmónie a Družstvo Slovenského národného divadla. Založil Spevácky zbor slovenských učiteľov, ktorý viedol a bol jeho dirigentom. V 1926 spolu s Oskarom Nedbalom viedol hudobné vysielanie bratislavskej odbočky Radiojournalu, v 19371939 bol správcom odbočky a v 1939 riaditeľom Slovenského rozhlasu. 

Prekladal z maďarčiny, nemčiny, poľštiny, ruštiny a najmä španielčiny.

Podľa Miloša Ruppeldta je pomenovaná *Základná umelecká škola Miloša Ruppeldta* v Bratislave.

## Dielo v elektronickej podobe
* [''Excerptá hudobných článkov v slovenských periodikách 18. a 19. storočia a súpis hudobnín Národného múzea v Turčianskom Sv. Martine''. (1901 – 1943). 583 s. Rukopis; dostupné v Digitálnej knižnici UKB.

## Referencie


## Externé odkazy
* Záznam o narodení a krste v matrike záznam číslo 79 – evanjelická cirkev v Liptovskom Mikuláši; pokrstený ako Miloš Velimír Ruppeldt

Kategória:Slovenskí hudobníci
Kategória:Osobnosti z Liptovského Mikuláša
Majster kat

**Majster kat** je slovenský film, pozri Majster kat (film)

**Majster Kat** je slovenská hudobná skupina, pozri Majster Kat (hudobná skupina)
Pugačov (partizánska jednotka)

**Partizánska jednotka Pugačov** bol jeden z prvých partizánskych oddielov na území Slovenska počas druhej svetovej vojny. Jeho základ tvorila osemčlenná skupina sovietskych utečencov z nacistických zajateckých táborov.

V októbri 1943 si jednotka vybudovala zemľanku v lesoch pri obci Výrava. Do tejto skupiny sa sústredili všetky skupiny utečencov v ich priestore. V januári 1944 utvorili oddiel a vybudovali tábor v lese *Petočová* pri Humennom. Veliteľom oddielu, ktorý mal vo februári 1944 42, v lete 1944 109 príslušníkov, bol A. G. Jemeljanov (Pugačov). Zástupcom veliteľa bol I. I. Kudriavcov.

Ozbrojená činnosť jednotky sa začala v novembri 1943, keď jej príslušníci prepadli v Lupkovskom priesmyku pohraničnú hliadku a ukoristili zbrane. V nasledujúcom období napádali nemecké jednotky pri Obišovciach, Sukove, Strážskom, Brekove, Ruskej Kajni a inde. V máji 1944 bolo niekoľko príslušníkov jednotky vrátane náčelníka štábu a komisára zajatých nacistami. V júni 1944 tragicky zahynul veliteľ jednotky Jemeljanov a velenie prebral Kudriavcov. Krátko pred vypuknutím SNP sa časť oddielu spojila s partizánskym zväzkom Čapajev, časť zostala vo Vihorlatských vrchoch a vstúpila do jednotky Jastrib a neskôr do oddielu Veža.

24. novembra 1944 sa jednotka v rámci zväzku Čapajev prebila cez nemecké pozície v oblasti Habura-Borové a spojila sa s postupujúcimi sovietskymi vojskami.

## Zdroj
* Pugačov in Plevza, V. a kolektív: Dejiny Slovenského národného povstania 1944 - 5. zväzok. Bratislava, Nakladateľstvo Pravda 1985, s. 445-446

Kategória:Partizánske jednotky počas Slovenského národného povstania
Priechod

**Priechod** môže byť:
*miesto, ktorým sa prechádza
*v hudbe: tón, ktorý nepatriaci do akordu, ktorý spája dva akordické tóny a je uvedený na ľahkej dobe taktu, pozri priechod (hudba)
*skrátene priechod pre chodcov
*obec na Slovensku, pozri Priechod (okres Banská Bystrica)

## Pozri aj
*prechod
*priechod poludníkom
*priechod nulou
Kaczyzmus

**Kačizmus** (*kaczysmus*), po poľsky *kaczyzm* [kačyzm] je termín vytvorený na základe priezvisk poľských politikov, bratov – jednovaječných dvojčiat Jarosława a Lecha Kaczyńských, vedúcich osobností politickej strany PiS. Označenie, ktoré sa považuje za pejoratívne a často za zlomyseľné, rozšírili poľské masovokomunikačné prostriedky. Po prvý raz tento pojem použila poslankyňa Sejmu (dolná komora poľského parlamentu) Joanna Senyszyn (SLD) 5. mája 2005 počas diskusie na tému *Skrátenie volebného obdobia Sejmu*.

Tento pojem vyjadruje obavy politických protivníkov PiS a označuje víziu štátu predstavovanú touto politickou stranou. Bratom Kaczyńským ich oponenti vyčítajú prílišný konzervativizmus, netoleranciu, nacionalizmus a poukazujú na ideové väzby na radikálne krídlo poľskej katolíckej cirkvi (prejavilo sa to napríklad v prezidentských voľbách na jeseň 2005, kedy P. Tadeusz Rydzyk so svojím Radiom Maryja podporil Lecha Kaczyńského). Pri tejto príležitosti sa zmieňuje aj o nadmernom koncentrovaní sa na zúčtovanie s minulosťou (tzv. dekomunizácia) a sklony k populizmu).

Pojem kaczyzmus má pripomínať aj fašizmus, pretože PiS vyjadrovala zámer zaviesť trest smrti a Lech Kaczyński ešte ako primátor Varšavy zakázal manifestačný Pochod rovnosti (protest proti diskriminácii a netolerancii, ktorý usporiadali organizácie združujúce homosexuálov). Bezvýznamný nie je ani oznámený zámer PiS zmeniť poľskú ústavu tak, aby sa v Poľsku zaviedol „silný prezidentský model“ vládnutia, ktorý by umožňoval prezidentovi vydávať dekréty, čo niektorí považujú ako tendenciu v smere autokracie. Po vyhraných parlamentných voľbách na jeseň 2005 oproti všeobecným očakávaniam nevytvorili koalíciu s tesne druhou Občianskou platformou, keďže chceli obsadiť všetky takzvané silové rezorty (ministerstvo vnútra, ministerstvo spravodlivosti, tajné služby a novo vytváraný protikorupčný úrad so silnými právomocami, ktorý má okrem iného ošetrovať väzby politikov na komerčnú sféru, čo považujú niektorí oponenti PiS za nástroj boja s politickými odporcami), s čím Občianska platforma nesúhlasila. PiS preto zostavila menšinovú vládu a podporu pri hlasovaní o dôvere vláde našla u Ligy poľských rodín a Sebaobrany.

## Externé odkazy
* Výrok poslankyne Senyszyn v Sejme - v zápise zo Sejmu 

Kategória:Satira
Totálna funkcia

**Totálna funkcia** alebo **funkcia** môže byť:
*v širšom zmysle: zobrazenie, pozri zobrazenie (matematika)
*v užšom zmysle: len také zobrazenie, pri ktorom je množina, do ktorej sa zobrazuje, množinou čísiel (podľa iných zdrojov musí byť navyše množina, z ktorej sa zobrazuje, množinou čísiel či skupín (usporiadaných n-tíc) čísiel)
Múdrosť

**Múdrosť** môže byť:
*obdarenosť dobrým rozumom, úsudkom, opak hlúposti
*manie veľa/potrebných vedomostí
*inteligencia
*vo filozofii: pozri múdrosť (filozofia)
*Kniha múdrosti

## Iné projekty
Nanog

:*NANOG je skratka pre [[North American Network Operators' Group]].*
**Nanog** je transkripčný faktor, homeoproteín, ktorý hrá rozhodujúcu úlohu pri autoobnove nediferecovaných kmeňových buniek embrya.

Jeho expresia vedie k udržaniu vysokej hladiny Oct-4, objavuje sa už vo vnútorných bunkách moruly.

Kategória:Gény
Kultúra zvoncovitých pohárov

[náhľad|Rekonštrukica pohrebu z obdobia kultúry zvoncovitých pohárov, objavená v [Španielsko|Španielsku.]]
**Kultúra zvoncovitých pohárov** alebo staršie **kultúra zvoncových pohárov** bola kultúra na mnohých miestach západnej a strednej Európy a Maroka zhruba v rokoch 2900 pred Kr. až 1800/1700 pred Kr. (kalibrované údaje – datovanie sa líši podľa lokality), s jadrom azda okolo 2400 pred Kr. až 1800/1700 pred Kr., teda v eneolite a na začiatku bronzovej doby.

## Názvoslovie
Kultúra je nazvaná podľa keramických pohárov, ktoré pripomínajú tvarom prevrátený zvon. Tieto poháre majú okrem toho nezvyčajne spracovanú hlinu a červeno zafarbený povrch, spravidla s vkolkovanou výzdobou v horizontálnych pásoch.

## Výskyt kultúry zvoncových pohárov
Nachádzame ju konkrétne na (nesúvislých) územiach:
* v Nemecku (stred a Bavorsko), miestami vo Švajčiarsku, v hornom Povislí, miestami v Čechách, na južnej Morave, miestami v Rakúsku, ojedinele na juhozápadnom Slovensku (Skalica, Sládkovičovo), v Maďarsku okolo Budapešti
* v okolí Pádu v Taliansku, v Katalánsku, južnom Francúzsku a priľahlom Taliansku, na Sardínii, Sicílii, Baleároch, v južnom a strednom Španielsku, v časti Portugalska, v Galícii
* v severozápadnom Francúzsku, na ostrove Veľká Británia (takmer celom), vzácne v Írsku, v Holandsku, vzácne v Dánsku
* v Maroku (Afrika)

Do tejto kultúry časovo a územne spadá napr. aj Stonehenge a Avebury.

## Rozdelenie
[náhľad|Keramika z [Csepelská skupina.|csepelskej skupiny.]]
Delí sa na viacero lokálnych skupín, napr.:
* csepelská skupina (Maďarsko)
* bavorská skupina
* česká skupina
* moravská skupina
* rakúska skupina

Okolo roku (pri konvenčnom datovaní) 2000 pred Kr. táto kultúra okrajovo zasiahla západné Slovensko v podobe skupiny Leitha (Leithaprodersdorf) z Rakúska.

## Pôvod a charakteristika
Vznik kultúry je predmetom častých sporov, možno preto povedať, že je dodnes neistý. Sú aj názory, že do Európy prišla z Maroka (teda z Afriky). Najpravdepodobnejší je azda pôvod na Pyrenejskom polostrove. Je veľa dôvodov domnievať sa, že išlo o osobitné etnikum: podľa antropologických výskumov a nálezov sa nositelia tejto kultúry odlišujú od okolitej domácej populácie – majú krátku, širokú a vysokú lebečnú dutinu s veľkou širokou tvárou, vysokou dolnou čeľusťou, vyššími očnicami a užším, veľmi výrazným nosom. V Poľsku a Nemecku vidno známky miešania tejto populácie s domácou populáciou.

V kontinentálnej Európe sa ľud tejto kultúry venoval predovšetkým poľnohospodárstvu a asi aj vyhľadávaniu medených rúd a ich spracúvaniu. V Anglicku sa venoval poľnohospodárstvu, pastierstvu a ťažbe pazúrika. V strednej Európe je kultúra známa len z pohrebísk (spravidla kostrové), v Maďarsku a na Morave a v Čechách aj zo sídlisk.

## Zdroj
* zvoncovité poháre. In: 

Kategória:Archeologické kultúry v Česku
Kategória:Archeologické kultúry v Maďarsku
Kategória:Archeologické kultúry v Rakúsku
Kategória:Archeologické kultúry na Slovensku
Kategória:Archeologické kultúry z bronzovej doby
Kategória:Eneolit
Marcelino Sanz de Sautuola

Don **Marcelino Sanz de Sautuola** (* 1831 – † 2. jún 1888, Santander) - bol španielsky šľachtic, právnik a amatérsky archeológ - prehistorik. 

Objavil na pozemku svojho panstva jaskyňu Altamira, kde sa nachádzalo množstvo prehistorických artefaktov. Za svojho života bol považovaný za podvodníka. Uznanie sa mu dostalo až po smrti, po objavení jaskyne La Mouthe vo Francúzsku.

Kategória:Narodenia v 1831
Kategória:Úmrtia v 1888
Kategória:Španielski archeológovia
Tadeusz Rydzyk

P. **Tadeusz Rydzyk** (* 3. máj 1945, Olkusz) je poľský katolícky kňaz, redemptorista, mediálny podnikateľ, zakladateľ a riaditeľ Radia Maryja. Má prezývku *Otec riaditeľ* (*Ojciec Dyrektor*).

Do jeho takzvaného mediálneho impéria patria:
*Radio Maryja - rozhlasová stanica (vysiela od decembra 1991)
*TV Trwam - televízna stanica, vysiela od roku 2003, majiteľom je vroclavská spoločnosť Lux Veritatis, riaditeľom Tadeusz Rydzyk
*Nasz Dziennik - noviny „Náš denník“, vychádzajú od roku 1998, iniciátorom je Tadeusz Rydzyk, formálnym majiteľom je však varšavská spoločnosť Spes s. r. o., podľa rôznych odhadov noviny dosahujú predaj 60-100 tisíc výtlačkov
**Wyższa Szkoła Kultury Społecznej i Medialnej w Toruniu* (Vysoká škola sociálnej a mediálnej kultúry v Toruni) - rektorom je Tadeusz Rydzyk, študuje na nej niekoľko stoviek ľudí.

## Externé odkazy
* Rydzyk24.net  - stránka, ktorá vznikla na základe magisterskej práce Pawła Migasa, po poľsky
* Štruktúra „mediálneho impéria“ Tadeusze Rydzyka  - po poľsky (z Rydzyk24.net)
* oficiálne stránky Radia Maryja 

Kategória:Narodenia v 1945
Kategória:Poľskí rímskokatolícki kňazi
Kategória:Poľskí podnikatelia
Kategória:Poľskí pedagógovia
Butrus Butrus-Gálí

**Butrus Butrus-Gálí** (iný prepis **...Ghálí**; * 14. november 1922, Káhira, Egypt - † 16. február 2016, Káhira) bol egyptský diplomat a politik. V rokoch 1992 až 1996 bol šiesty generálny tajomník OSN.

## Kariéra
Narodil sa v kresťanskej koptskej rodine (Butrus je arabský variant mena Peter). Vyštudoval Káhirskú univerzitu v roku 1946, v roku 1949 získal doktorát z medzinárodného práva na Parížskej univerzite a diplom z medzinárodných vzťahov od Parížskeho inštitútu pre politické štúdie. Toho istého roku bol ešte menovaný do pozície profesora medzinárodného práva a medzinárodných vzťahov na Káhirskej univerzite.

Slúžil ako štátny tajomník ministerstva zahraničia OSN od roku 1977 do začiatku roku 1991. Na pár mesiacov sa potom stal zástupcom ministra zahraničia.

V roku 1991 bol menovaný generálnym tajomníkom OSN a 1. januára 1992 do tohto úradu nastúpil. Počas svojho úradu bol kritizovaný za nezvládnutie OSN zasiahnuť v Rwande, počas Rwandskej genocídy, taktiež bol kritizovaný zato, že nedosiahol intervenciu OSN počas občianskej vojny v Angole. V roku 1996, keď mu skončilo prvé funkčné obdobie, navrhli tri africké krajiny rezolúciu, ktorá by mu umožňovala zotrvať v úrade ešte na druhé funkčné obdobie. USA však tento návrh vetovali. Butrus Ghálí sa tak stal prvým a zatiaľ jediným generálnym tajomníkom OSN, ktorý slúžil iba jedno funkčné obdobie. 

V roku 2004 v rozhovore pre egyptskú televíziu nazval Butrus Ghálí USA "totalitným režimom".

## Referencie


## Iné projekty

Kategória:Egyptskí diplomati
Kategória:Egyptskí politici
Kategória:Generálni tajomníci OSN
Kategória:Fulbrightovi štipendisti
Kategória:Členovia Ruskej akadémie vied
Kategória:Egyptské osobnosti koptského pôvodu
Kategória:Osobnosti z Káhiry
Kategória:Rytieri veľkokríža Radu za zásluhy Talianskej republiky
Kategória:Nositelia veľkokríža Radu čestnej légie
Kategória:Rytieri Rádu slona
Kategória:Držitelia čestných doktorátov Viedenskej univerzity
Pentagram

náhľad|Pentagram

**Pentagram** (gréc. *Πενταγράμμοσ*: s piatimi líniami) je päťramenná hviezda, ktorá vznikne nakreslením uhlopriečok v pravidelnom  päťuholníku.
Je taktiež považovaný za magický znak čiernej mágie.

## Pozri aj
* päťuholník
* hexagram

## Iné projekty

## Externé odkazy
*http://mathworld.wolfram.com/Pentagram.html

Kategória:Náboženské symboly
Trieda (programovanie)

**Trieda** je základným stavebným prvkom v objektovo orientovanom programovaní. Logicky spája dve časti, ktoré boli predtým chápané osamote: údaje a operácie nad nimi do jedného celku. Trieda vychádza z pozorovaní reálneho sveta, v ktorom existujú skupiny objektov s určitými vlastnosťami, pričom tieto vlastnosti menia práve tieto objekty.

Trieda je teda balíček, ktorý pozostáva z metadát popisujúcich chovanie triedy vo výpočtovom prostredí. Tieto metadáta predstavujú návod na vytvorenie inštancie – jedného exemplára triedy. Ak použijeme prirovnanie z reálneho sveta, tak trieda predstavuje architektonický plán budovy (popisuje rozmery, tvar, použitý materiál atď) a inštancia je jedna konkrétna budova, postavená podľa tohto plánu.

Tieto popisné metadáta sú len formálnym vyjadrením toho, čo trieda predstavuje (napríklad vo forme zdrojového kódu). Po preložení prekladačom, resp. interpreterom jazyka sa z týchto informácií vytvára údajový typ – popis triedy v rámci výpočtového prostredia. 

Základným prvkom triedy sú údaje, s ktorými pracuje – niekedy sa označujú ako stavové údaje, pretože jednoznačne určujú stav objektu v každom čase jeho existencie. Druhým prvkom sú operácie nad týmito údajmi, ktoré definujú možné operácie nad objektom a predstavujú rozhranie s prostredím.

## Štruktúra
[frame|right|[UML notácia triedy]]
Každý element triedy (údaje aj metódy) musí mať definovaný modifikátor prístupu, ktorý určuje, kto má k danému elementu povolený prístup, pričom platí, že každá trieda má prístup ku všetkým vlastným elementom. Základné modifikátory sú:

V ďalšom texte budeme pre označenie prístupu používať UML notáciu uvedenú v tabuľke. Napríklad pre **protected** premennú typu int môžeme zapísať nasledovným spôsobom:

  # x : int

Po vytvorení údajového typu prekladač definuje ešte špeciálnu premennú, ktorá reprezentuje identitu objektu. Táto premenná býva označovaná ako **this**, **self** a podobne a obsahuje referenciu alebo ukazovateľ na samého seba. Táto premenná je vždy definovaná ako **private**.

;Príklad
Jednoduchým príkladom je trieda lampa. Lampu v závislosti na kontexte môžeme modelovať napríklad ako triedu, ktorá má jednu stavovú premennú (**_IsTurnedOn**), ktorá určuje, či je lampa zapnutá, alebo nie. Pretože trieda potrebuje aj rozhranie, pomocou ktorého s ním bude okolité prostredie komunikovať, definujme operácie zapnutia (**TurnOn**) a vypnutia (**TurnOff**). Okrem toho je vhodné mať možnosť zistiť, v akom je lampa stave – tento stav vieme zistiť pomocou operácie **isTurnedOn**.

## Dedičnosť

Objektovo orientované programovanie umožňuje mechanizmus dedičnosti tzn. modelovanie hierarchií na základe podobnosti vlastností rovnako, ako v reálnom svete. Táto vlastnosť je modelovaná hierachickými vzťahmi medzi triedami.

Kategória:Programovanie
Ska-pra šupina

**Ska-pra šupina** je bratislavská hudobná skupina, žánrovo najbližšie k ska. 

Patrí medzi typické festivalové kapely, ktorých hlavným cieľom je zabaviť publikum svižnou, chytľavou tanečnou hudbou a vtipnými textami. 

## História skupiny
Ska-pra šupina začínala ako typická KVG kapela.Zakladatelia Skaprošky-Vladimír-spev a Norík-basa zakladajú združenie okolo roku 1993 pod názvom 4 NON NORETY.Až v roku 1994 po príchode Hula ,*Č*yčyho a Saši dostáva kapela názov SKA PRA ŠUPINA /vysvetlenie názvu-  kedy na skúške zoskupenia jeden z načúvajúch priateľov,BESY-(CANDY CORE-hudobná skupina) - držiac v ruke priesvitné plektrum-trsátko, prehlásil: „Ale veď to je taká z kapra šupina!/

Vývoj kapely bol pozvoľný a nenáhlivý, vzhľadom na to, že spoločné muzicírovanie bolo pre členov zoskupenia skôr koníčkom, než cestou k masovej publicite. V duchu filozofie "Kopírovanie zachraňuje hudbu"  

V danom období v kapele vzniká teória konečného fiaska. Jej ústrednou myšlienkou je hraničná udalosť, v tomto prípade fiasko, po ktorej kapela už nebude hrávať.Došlo k tomu v roku 2005. Podľa vlastných slov: 
:*Je to však len zdanlivý negativizmus. Vedomie, že nie je potrebné "naháňať kšefty (dobre platené vystúpenia, najlepšie 2-3 krát za deň)", "starať sa o image", "obháňať redaktorov bulvárneho zrna", "presadzovať sa v zmysle obchodu"... je v konečnom dôsledku príjemné, ale aj motivujúce.* (zdroj:  www.facebook.com/ skaprasupina.            Tam hľadaj viac o skupine  je to verejné.

V súčasnosti sa skupina zaoberá koncertovaním.

## Zloženie kapely
:Rok-1994-95: Vladimír-spev,sem tam basa,Saša-sax,Norik-basa sem tam spev,*Č*yčy-gitka a vocal,Hulo-buben
:Rok1996: Vladimír-spev,sem tam basa,Smejo-fagot,Norik-basa sem tam spev,*Č*yčy-gitka a vokal,Hulo-buben
:Rok 1997:Vladimír-spev,sem tam basa,Deduch-sax,Norik-basa sem tam spev,*Č*yčy-gitka a vokal,Hulo-buben
:Rok 1997-2000:Vladimír-spev,sem tam basa,Miško-spev a perkusie,Norik-basa sem tam spev,*Č*yčy-gitka a vokal,Hulo-buben,Hrebbié-klávesy a sax.(2001- 2004 basa Miňa Wagabunda)
:R*ok 2004: Gabika-sax , Jásir Andrejevič-sax (paradoxne konzervatorista), Hulo-buben ,Čyčy-gitka a vokal,Jankuu-basa, Vladimir-spev,Hrebbie-klavír.*

## Diskografia
*1994 -Anča Malinová (demo)
*1995 -Posedíme zadumáme (demo)
*1996 - hudba pre divadlo Skrat k predstaveniu Kat a blázon.
*1997 -Američania Idú (demo)
*1997 -Amálka ja sa zbláznim(film -Eva Borušovičová)
*1998 -Vrndžala Gundžala  (demo)
*1999 -Zblíži a poteší CD
*2001 -Hore na Mire (live nahrávka) CD
*2004 -Good-bye underground (BMG) CD

## Použité zdroje
Facebook. Facebookhttp://www.skaprasupina.sk/ 

Kategória:Slovenské ska hudobné skupiny
Kategória:Hudobné skupiny z 1994
Jesse McCartney

**Jesse A. McCartney** (* 9. apríl 1987, Ardsley, štát New York, USA) je americký spevák a herec. 

Preslávil sa ako člen chlapčenskej skupiny Dream Street (r. 2000), potom z nej odišiel a dal sa na sólovú dráhu, zúčastnil sa na nakrúcaní amerického seriálu Summerland, kde stvárnil nádejného surfistu. Už ako desaťročný hral v muzikáli. 

Ako 19-ročný nahral svoj prvý album *[[Beautiful Soul]]*. Rovnomenný singel z tohto albumu boduje v Európe, zatiaľ čo v Amerike je to „Becouse you live“.  Najnovší album *[[Right Where You Want Me]]*, vyšiel koncom roka  2006.

Kategória:Popoví speváci USA
Kategória:R&B speváci USA
Kategória:Rockoví speváci USA
Kategória:Herci divadelných muzikálov USA
Kategória:Dabingoví herci USA
Kategória:Filmoví herci USA
Kategória:Televízni herci USA
Kategória:Osobnosti zo štátu New York
Samuel Morse

**Samuel Finley Breese Morse** (* 27. apríl 1791, Charlestown, Massachusetts, USA – † 2. apríl 1872, New York) bol americký vynálezca morzeovky a maliar portrétov a historických scén.

V mladosti sa venoval umeniu a stal sa študentom známeho amerického maliara Washingtona Allstona. Počas štúdia na Yale University sa zúčastnil prednášok o elektrine od Benjamina Sillimana a Jeremiaha Daya. Zo začiatku si peniaze zarábal maľovaním portrétov. V roku 1810 absolvoval Univerzitu v Yale a o rok neskôr sprevádzal Allstona do Európy.

V roku 1839 publikoval Morse z Paríža prvý americký opis dagerotypu (jeden z prvých typov fotografie) od Louisa Daguerra. V šesťdesiatych rokoch 19. storočia sa stal známym zástancom amerického otrokárskeho systému.

## Externé odkazy
* Publikácie Samuela Morseho 

Kategória:Vynálezcovia USA
Kategória:Maliari USA
Kategória:Absolventi Yale University
Kategória:Osobnosti na argentínskych poštových známkach
Kategória:Osobnosti z Bostonu (Massachusetts)
Fear of the Dark

***Fear of the Dark*** je deviaty štúdiový album britskej heavy metalovej skupiny Iron Maiden. Autorom obalu albumu je výtvarník Melvyn Grant.

## Zoznam skladieb
# „Be Quick Or Be Dead“ (Dickinson, Gers) - 3:24
# „From Here To Eternity“ (Harris) - 3:38  
# „Afraid To Shoot Strangers“ (Harris) - 6:56 
# „Fear Is The Key“ (Dickinson, Gers) - 5:35
# „Childhood's End“ (Harris) - 4:40
# „Wasting Love“ (Dickinson, Gers) - 5:50
# „The Fugitive“ (Harris) - 4:54 
# „Chains of Misery“ (Murray, Dickinson) - 3:37 
# „The Apparition“ (Harris, Gers) - 3:54 
# „Judas Be My Guide“ (Dickinson, Murray) - 3:08 
# „Weekend Warrior“ (Harris, Gers) - 5:39 
# „Fear of the Dark“ (Harris) - 7:18

## Single
* „Be Quick Or Be Dead“
** bonus: „Nodding Donkey Blues
vydané: 13. apríl 1992
* „From Here To Eternity“
** bonus: „Roll Over Vic Vella“
vydané: 29. jún 1985
* „Wasting Love“
** bonus: „Tailgunner (live)“
vydané: neupresnené 1992

## Zostava
* Steve Harris (basgitara)      
* Dave Murray (gitara)
* Bruce Dickinson (spev) 
* Nicko McBrain (bicie) 
* Janick Gers (gitara)

## Zaujímavosti
* Obal singla „Be Quick Or Be Dead“ zachytáva Eddieho ako drží v rukách *[[Robert Maxwell|Roberta Maxwella]]*. Maxwell je známy svojím finančným škandálom. Autorom je Derek Riggs.

Kategória:Albumy Iron Maiden
Kategória:Hudobné albumy z 1992
Seth Ward

**Seth Ward** (* 1617 – † 6. január 1689) bol anglický matematik, astronóm a biskup.

## Životopis
Vzdelával sa v Sidney Sussex College, kde absolvoval v roku 1640. V roku 1649 sa stal profesorom na Oxford University a preslávil sa svojou teóriou o pohybe planét. Angažoval sa v diskusii s Thomasom Hobbesom.

Bol jedným zo zakladajúcich členov Royal Society. V roku 1659 bol menovaný prezidentom Trinity College v Oxforde, ale odstúpil už v roku 1660. 1661 sa stal dekanom v Exeterské katedrále a o rok neskôr bol vysvätený za biskupa. V období 1667 až 1689 pôsobil ako biskup v Salisbury.

## Dielo
* *A Philosophicall Essay towards an Eviction of the Being and Attributes of God*, 1652
* *In Ismaelis Bullialdi astronomiae philolaicae fundamenta inquisitio brevis*, 1653
* *Vindiciae academiarum*, 1654, spoluautor John Wilkins
* *In Thomae Hobbii philosophiam exercitatio epistolica*, 1656

## Externé odkazy
* Seth Ward na venn.lib.cam.ac.uk 

## Zdroj

Kategória:Narodenia v 1617
Kategória:Úmrtia v 1689
Kategória:Anglickí astronómovia
Kategória:Anglickí matematici
Anomália (astronómia)

**Anomália** je uhol, pomocou ktorého sa v astronómii určuje poloha kozmického telesa na dráhe okolo centrálneho telesa, napr. pri pohybe telesa slnečnej sústavy okolo Slnka, pri pohybe jednej zložky dvojhviezdy okolo druhej. Pravá anomália v je (pre dráhy okolo Slnka) uhol pri Slnku (S) medzi priamkou apsíd a sprievodičom planéty, meraný od perihélia π K polohe telesa G na dráhe. Pravá anomália sa mení nerovnomerne v súlade s 2. Keplerovým zákonom. Stredná anomália M je uhol pri Slnku, meraný od perihélia π po myslené teleso Q, ktoré sa pohybuje po kruhovej dráhe okolo Slnka rovnomerne, s rovnakou obežnou dobou ako teleso G, s ktorou prechádza súčasne cez perihélium a afélium. Keď P je obežná doba telesa okolo Slnka, strednú anomáliu možno vyjadriť ako

M = \frac{2\cdot\mathbf{\pi}}{P}\cdot\mathbf{t},

kde t je doba od prechodu perihéliom. 

Excentrická anomália E je uhol medzi priamkou apsíd a spojnicou medzi fiktívnym telesom G' a stredom kružnice C, po ktorej sa teleso G' pohybuje nerovnomernou rýchlosťou. Bod G' na kružnici je jej priesečník s kolmicou na priamku apsíd prechádzajúcu telesom G. Excentrická anomália má iba geometrický význam a slúži na vyjadrenie vzťahu medzi pravou anomáliou a strednou anomáliou. Vzťah medzi strednou anomáliou a excentrickou anomáliou vyjadruje Keplerova rovnica a medzi pravou a excentrickou anomáliou vzťah

\tan \frac{v}{2} = \sqrt{\frac{1+e}{1-e}}\cdot \tan \frac{E}{2},

kde e je excentricita danej dráhy.

Kategória:Nebeská mechanika
ANS 1

**ANS 1** (z hol. *Astronomische Nederlandse Satelliet*) bola holandská astronomická družica určená na registráciu ultrafialového žiarenia hviezd do 10. magnitúdy 5-kanálovým fotometrom, pripojeným k 23 cm ďalekohľadu, a rtg žiarenia. Štartovala 30. augusta 1974 na dráhu s perigeom 258 km, apogeom 1&nbsp;173 km, sklonom 98° a obežnou dobou 99,18 min. Orientácia bola zabezpečená s presnosťou 1 ". Hmotnosť je 135 kg.

Kategória:Röntgenové observatóriá
Kategória:Umelé družice Zeme
Kategória:Astronomické družice
Kategória:Zaniknuté družice
Kategória:Holandské umelé družice
Kategória:Kozmonautika v 1974
Ant

**Ant** môže byť:
* príslušník kmeňového zväzu Antov, pozri Anti
* skratka pre lat. *Antilia*súhvezdie Výveva, pozri Výveva (súhvezdie)
* rieka v Anglicku v Spojenom kráľovstve, prítok rieky Bure, pozri Ant (rieka)
* dedina v obci Avram Iancu v župe Bihar v Rumunsku, pozri Avram Iancu (obec)
* uhorský župný hodnostár z 12. storočia, pozri Ant (župan)
* priezvisko, napr.:
** Adam Ant, anglický spevák a hudobník (* 1954)
* domácka podoba rodného (krstného) mena Anthony alebo Antony, pozri Anthony

## Pozri aj
* Ant Atoll, atol, súčasť Senyavinskych ostrovov v Mikronézii

## Referencie
Piece of Mind

***Piece of Mind*** je štvrtý štúdiový album britskej heavy metalovej skupiny Iron Maiden. Autorom obalu singlov a albumu je výtvarník Derek Riggs. Na tomto albume sa objavuje nový bubenník kapely - Nicko McBrain.

## Zoznam skladieb
# „Where Eagles Dare“ (Harris) - 6:11
# „Revelations“ (Dickinson) - 6:48
# „Flight Of Icarus“ (Dickinson, Smith) - 3:51
# „Die With Your Boots On“ (Dickinson, Harris, Smith) - 5:29
# „The Trooper“ (Harris) - 4:11
# „Still Life“ (Harris, Murray) - 4:53
# „Quest Of Fire“ (Harris) - 3:42
# „Sun And Steel“ (Dickinson, Smith) - 3:26
# „To Tame A Land“ (Harris) - 7:27

## Single

* „Flight Of Icarus“   
**Bonus: „I've Got The Fire“
vydané: 11. apríl 1983

Umiestnenie v rebríčkoch: #11  (UK)

* „The Trooper“
**Bonus: „Cross Eyed Mary“
vydané: 20. jún 1983

Umiestnenie v rebríčkoch: #12  (UK)

## Zostava
* Steve Harris - basová gitara      
* Dave Murray - rytmická a sólová gitara
* Bruce Dickinson - spev 
* Nicko McBrain - bicie 
* Adrian Smith - rytmická a sólová gitara

## Zaujímavosti
* Album sa mal pôvodne volať *Food For Thought* ale kapela ho v poslednej chvíli zmenila na *Piece of Mind*.
* Skupina sa po vydaní *[[The Number of the Beast]]* rozhodla presťahovať zo studeného Londýna na Bahamy. 
* Až štyri piesne albumu boli inšpirované literatúrou („Where Eagles Dare“ - Alistair MacLean, „Flight Of Icarus“ - grécká báj, „The Trooper“ - 

Lord Alfred Tennyson, „To Tame A Land“ - Frank Herbert)
* Pieseň „To Tame A Land“ sa mala pôvodne volať „Dune“ podľa svetoznámej novely Franka Herberta, no kapela nezískala na tento názov autorské právo.
             

Kategória:Albumy Iron Maiden
Kategória:Hudobné albumy z 1983
Environmentálny determinizmus

**Environmentálny determinizmus** je presvedčenie, že kultúru určuje fyzické prostredie, a nie sociálne podmienky. Ak je fyzické prostredie zredukované len na podnebie nazýva sa aj **klimatický determinizmus**, ktorý v extrémnej podobe hovorí, že vyspelosť štátu je priamo úmerná jeho vzdialenosti od rovníka. 

Podľa zástancov tohto názoru sú ľudia definovaní výlučne modelom stimul-odozva a nikdy sa od neho neodchyľujú.

Hlavným argumentom sú aspekty fyzickej geografie, hlavne podnebie, ktoré ovplyvňuje psychické rozpoloženie ľudí, a tým aj kultúru spoločnosti. Napr. tropická klíma vedie k lenivosti, promiskuite, zatiaľ čo veľká variabilita počasia stredných zemepisných šírok vedie k viac pracovitým etnikám.

V minulosti grécky geograf Strabón napísal, že podnebie ovplyvňuje psychiku rôzných rás.
Hlavný neskorší zástancovia sú: Carl Ritter, Ellen Churchill Semple, Ellsworth Huntington, Thomas Griffith Taylor a Jared Diamond

Kategória:Sociológia
Kategória:Životné prostredie
Severania

**Severania** môžu byť:
*obyvatelia severných krajín alebo príslušníci severských národov
*obyvatelia severných krajín alebo príslušníci severských národov v Európe, pozri Severania (severná Európa)
*obyvatelia košickej mestskej časti Sever, pozri Sever (okres Košice I)
*východoslovanský kmeň, pozri Severania (slovanský kmeň)
Fulminát ortutnatý

**Fulminát ortutnatý**, triviálne **traskavá ortuť**, patrí do skupiny stabilných, ale citlivých traskavín. Má formu sivého alebo bieleho jemne kryštalického prášku.

## Výroba
Spôsob prípravy bol popísaný už v alchymistických spisoch. Pripravuje sa veľmi jednoducho, pôsobením alkoholu na roztok dusičnanu ortuťnatého v kyseline dusičnej.

## Použitie
Ako traskavina sa používa v primárnej časti rozbušiek. V minulosti ako jediná náplň alebo v zmesi s chlorečnanom draselným (KClO3) a sulfidom antimonitým (Sb2S3); v súčasnosti v čistej podobe ako primárna zmes medených rozbušiek alebo v zmesi s azidom olovnatým a azidom strieborným (astrylová zmes). Svojho času sa dokonca traskavá ortuť flegmatizovaná vazelínou a olejovitými látkami používala na prípravu fulminátových bleskovíc.

## Výhody a nevýhody

#### Výhody
Vyniká vysokou citlivosťou k plameňu, za týmto účelom sa pridáva do zmesí pre zvýšenie zápalnosti.

Citlivosť k nárazu traskavej ortuti je v porovnaní s inými používanými traskavinami o málo vyššia.

Žiadaná vlastnosť je vysoká citlivosť k treniu a jednoduchá zápalnosť.

Dôležitá je jej vysoká chemická stabilita, mnohonásobne prevyšujúca stabilitu organických peroxidov, acetylidov, väčšiny perchlorátov a diazozlúčenín.

#### Nevýhody
Pri lisovaní vysokým tlakom sa ľahko prelisuje, čo je veľmi nežiaduca vlastnosť. Prelisovaná traskavá ortuť v rozbuške zásahom plameňa nedetonuje, ale iba vyhorí. Táto vlastnosť viedla v minulosti k zlyhaniu vyrobených rozbušiek, vyriešilo sa to až presnou kontrolou lisovacieho tlaku pri ich plnení.

Nevýhodou je slabší detonačný účinok. V porovnaní s ostatnými traskavinami je k iniciácii trhavín potreba priemerne 5 – 10 krát väčšie množstvo, čo sa značne predražuje.

## Referencie

Ortutnatý
Kategória:Zlúčeniny ortuti
Kategória:Výbušniny
Morový stĺp

**Morový stĺp** môže byť:

* všeobecné označenie samostatne stojacich stĺpov s kresťanskou tematikou, pozri Stĺp Panny Márie a Najsvätejšej Trojice
* názov konkrétneho objektu:
** v Bratislave, pozri Morový stĺp na Rybnom námestí
** v Kremnici, pozri Morový stĺp (Kremnica)

## Pozri aj
:Kategória:Morové stĺpy
Mariánsky stĺp

**Mariánsky stĺp** môže byť:
* všeobecne: sochárske dielo, pozri mariánsky stĺp (všeobecne)
* špecificky:
** Mariánsky stĺp (Nitra)
** Mariánsky stĺp na Františkánskom námestí (Bratislava)
** Mariánsky stĺp (Olomouc)
** Mariánsky stĺp (Spišská Nová Ves)

## Pozri aj
* Stĺp Panny Márie a Najsvätejšej Trojice
Poľania

**Poľania** môže byť:
*západoslovanský kmeň, pozri Poľania (Poľsko)
*východoslovanský kmeň, pozri Poľania (východní Slovania)
Poľania (Poľsko)

**Poľania** boli kmeň usadený na území stredozápadného Poľska, ktorý sa považuje za kmeň západoslovanský. Dá sa predpokladať spoločný pôvod oboch poľanských kmeňov (pozri Poľania (východní Slovania)). V písomných prameňoch sa objavujú od konca 10. storočia. Boli asi identickí s kmeňmi uvádzanými Geografom Bavorským ako Lendizi a Glopeani. Hlavným centrom kmeňa bolo hradisko Hniezdno (Gniezno). Západoslovanskí Poľania sa podieľali na etnogenéze neskoršieho poľského národa.

Kategória:Slovania
Canon EOS 400D

**EOS 400D**, nazývaný aj **Digital Rebel XTi** v Severnej Amerike a **EOS Kiss Digital X** v Japonsku, je spotrebiteľská digitálna zrkadlovka uvedená spoločnosťou Canon 24. augusta 2006. Je to nástupca populárneho modelu Canon EOS 350D, s rozšírením na 10,1 megapixelový CMOS senzor, väčšou vyrovnávaciou pamäťou na rýchle fotenie, integrovaným vibračným čistiacim systémom senzora, presnejším 9-bodovým samozaostrovacím systémom prevzatým z EOS 30D, vylepšeným úchytom a väčším 2,5-palcovým LCD displeyom s 230 000 pixelmi a väčším pozerateľným uhlom, ktorý nahradil horný stavový displej. 400D používa DIGIC II obrazový procesor, ktorý je použitý aj v 350D.

## Ohlasy
Recenzie boli veľmi pozitívne, aj keď niektorí kritici preferovali Nikon D80 namiesto tohto fotoaparátu (pozri nižšie).

## Referencie (v angličtine)


## Externé odkazy (v angličtine)
* Canon 
* Manuals and Software downloads 

### Recenzie (v angličtine)
* Digital Photography Review
* Steve's Digicams
* Canon review roundup (or a review of the reviews) by Mark Levison 

400D
Canon EOS 5D

**EOS 5D** je 12,8 megapixelová digitálna zrkadlovka vyrábaná spoločnosťou Canon. EOS 5D bola ohlásená firmou Canon 22. augusta 2005 a radí sa nad EOS 30D, ale pod EOS 1D Mark II N v rade digitálnych zrkadloviek Canon EOS.

EOS 5D je významná tým, že je to prvá digitálna zrkadlovka s veľkosťou senzora ako celé políčko filmu (36 × ), ktorá má štandardné rozmery tela (na rozdiel od väčšieho a ťažsieho "profesionálneho" tela fotoaparátu). Je taktiež významná aj svojou cenou, okolo 3000 amerických dolárov alebo 2000 britských libier, ktorá nastavuje nový významný nízky cenový bod pre celopolíčkové digitálne zrkadlovky.

## Údaje

* 35,8 ×  celo-políčkový CMOS senzor
* 12,8 megapixelov efektívne (13,3 megapixelov spolu)
* Max. rozlíšenie 4368 × 2912
* Žiadny FOV crop (1.0×)
* DIGIC II obrazový procesor
* Canon EF objímka (nepoužiteľný s objímkou EF-S)
* 9-bodové samozaostrovanie (plus 6 "neviditeľných pomocných samozaostrovacích bodov" počas priebežného zaostrovania)
* 100 – 1600 ISO ekvivalent v 1/3 krokoch (ISO môže byť rozšírene na L: 50 alebo H: 3200 s uživateľskými funkciami)
* 30 až 1/8000 s rýchlosť uzávierky a bulb
* 1/200 s X-sync
* TTL 35 zone SPC metering: evaluative, center-weighted, partial, spot
* Kompenzácia expozície -2 EV až +2 EV v 1/3 EV alebo 1/2 EV krokoch
* Auto vyváženie bielej (plus 8 pozícií a manuálne nastavenie)
* 'Picture Style' obrazové parametre
* Eye-level pentaprism viewfinder with approx. 96% coverage
* 230 000 pixelový 2,5 palcový () farebný TFT liquid-crystal monitor
* E-TTL II mód blesku
* 3 snímky za sekundu priebežné snímanie (JPEG: max. 60 snímok, RAW: max. 17 snímok)
* Rozmery (ŠxVxH): 152 × 113 ×  (6,0 x 4,4 x 2,9 in)
* Hmotnosť (len telo): 895 g
* Doplnkový BG-E4 battery grip, ktorý poskytuje dodatočné tlačidlo spúšte a riadiace koliečko a môže pojať dve Li-Ion batérie alebo články AA.

## Pozri aj
* Canon EOS
* Zoznam digitálnych fotoaparátov Canon EOS
* Objímka Canon EF

## Externé odkazy (v angličtine)
* A List Of Canon EOS 5D Reviews 
* Canon EOS 5D Product Page, Sample Images, Specifications 
* Canon U.S.A. 
* Digital Photography Review EOS 5D Review article 
* Fred Miranda Review EOS 5D 

5d
Canon EOS D30

**Canon EOS D30** je už nevyrábaná 3,1 megapixelová digitálna zrkadlovka, pôvodne ohlásená firmou Canon 17. mája 2000. EOS D30 bola prvá "doma vyrobená" digitálna zrkadlovka spoločnosti Canon, postavená od základov ako digitálna zrkadlovka.
EOS D30 sa nachádza v poloprofesionálnej rade digitálnych zrkadloviek, ktoré Canon vyrába. Jej nástupcami sú D60, 10D, 20D a 30D.

## Údaje

* 22.7 x 15.1 mm CMOS sensor (APS-C)
* 3.1 megapixel effective (3.3 megapixel total)
* Max resolution 2160 x 1440
* FOV crop (1.6x)
* Canon EF lens mount (excludes EF-S)
* 3-point auto focus 
* 100, 200, 400, 800, 1600 ISO speed equivalent 
* 30 to 1/4000 s shutter speed and bulb
* TTL 35 zone SPC metering: evaluative, center weighted, partial
* Exposure compensation -2 EV to +2 EV in 1/3 EV or 1/2 EV steps
* Auto White Balance (plus 5 positions & manual preset)
* Eye-level pentaprism viewfinder 
* 1.8 in (46 mm) color TFT liquid-crystal monitor
* E-TTL flash mode
* Built-in Flash
* 3 frames per second continuous shooting (max. 8 frames)
* Dimensions (WxHxD): 150 x 107 x 75 mm
* Weight (body only): 780 g
* Optional BG-ED3 battery grip

## Pozri aj
* Canon EOS rodina fotoaparátov, filmových aj digitálnych
* List of Canon EOS digital cameras

## Externé odkazy (v angličtine)
* Canon U.S.A.  
* D30 information on Canon's Museum  
* Digital Photography Review EOS D30 Review article 

D30
Lengyel

**Lengyel** môže byť:
* archeologické nálezisko v Maďarsku, pozri Lengyel (nálezisko)
* obec v Maďarsku, pozri Lengyel (obec)
* lengyelská kultúra
Canon EOS 20D

**[[Canon Inc.|Canon]] [[Canon EOS|EOS]] 20D** je 8,2-megapixelová poloprofesionálna digitálna zrkadlovka, pôvodne ohlásená spoločnosťou Canon 19. augusta 2004 pri doporučenej maloobchodnej cene 1 499 amerických dolárov. Je to nástupca modelu Canon EOS 10D. Vie používať EF a EF-S objektívy; používa senzor veľkosti APS-C, takže nepotrebuje väčší obrazový kruh potrebný pri 35&nbsp;mm filmových fotoaparátoch.

## Pozri aj
* Canon EOS
* Canon EOS 20Da (a variant of the 20D made especially for astrophotography.)
* Canon EOS 30D
* Objímka Canon EF
* Objímka Canon EF-S
* Zoznam digitálnych fotoaparátov Canon EOS

## Externé odkazy
* Canon EOS 20D Specifications 
*   Canon EOS 20D vs EOS 5D 

20D
Želiezovská skupina

**Želiezovská skupina** bola kultúrna skupina v neolite (cca 5000 – 4700 pred Kr. [prípadne pred 5000 pred Kr.] podľa novšieho datovania, resp. 4300 – 3900 pred Kr. podľa staršieho datovania) na juhozápadnom Slovensku, v západnom Maďarsku, v priľahlom Rakúsku, na južnej Morave, v južnom a juhovýchodnom Poľsku a na Spiši.

Pomenoval ju H. Mitscha-Märheim podľa nálezov vo Veľkom Peseku, ktorý je dnes časťou obce Sikenica (ktorá bola časťou Želiezoviec v rokoch 1986 – 1992). Archív vykopávok bol po objavení uložený v Želiezovciach.

Je priamym pokračovaním kultúry so západnou lineárnou keramikou (s podielom juhovýchodných vplyvov) a niekedy sa klasifikuje ako posledná fáza kultúry s lineárnou keramikou.

Delí sa na 4 chronologické stupne. V prvom vidno transformáciu techniky a tematiky výzdoby mladej lineárnej keramiky. V ďalších dvoch sa skupina vyhraňuje ako svojrázny útvar. V poslednej fáze (prelengyel) badať v želiezovskej skupine impulzy na vznik lengyelskej kultúry, dokazuje to napríklad hrob v Dvoroch nad Žitavou.

Dnes je známych vyše 1000 katastrov s lokalitami (väčšinou sídliskami) želiezovskej skupiny. Najvýznamenšie náleziská na Slovensku: Dvory nad Žitavou, Horné Lefantovce, Iža, Patince, Štúrovo, Šarovce, Sikenica.

Lineárna keramika želiezovskej skupiny sa vyznačuje tým, že má ornament rytý a maľovaný (červený, občas žltý) a lineárna ornamentika je veľmi bohatá. Tvar jej nádob bol väčšinou hruškovitý. Z tohto obdobia pochádzajú aj prvé vŕtané kamenné nástroje a obilné zásobné jamy. Nositelia želiezovskej skupiny budovali rozľahlé osady s veľkými kolovými domami (Štúrovo, Šarovce, Dvory nad Žitavou). Sídliská sú pri vodných tokoch v nížinatých úrodných oblastiach na terasách sprašových svahov a na pieskových dunách. Početné sú nálezy importov (vinčianska kultúra, szakálhátska skupina, bukovohorská kultúra a pod.)

## Externé odkazy
*http://studarch.studnet.sk/users/archeo/zeliez.html 

Kategória:Archeologické kultúry v Česku
Kategória:Archeologické kultúry v Maďarsku
Kategória:Archeologické kultúry na Slovensku
Kategória:Archeologické kultúry z neolitu
Canon EOS 30D

**[[Canon Inc.|Canon]] [[Canon EOS|EOS]] 30D** je 8,2-megapixelová poloprofesionálna digitálna zrkadlovka, pôvodne ohlásená 20. februára 2006. Je to nástupca modelu Canon EOS 20D. Používa EF a EF-S objektívy, a podobne ako jej predchodca, používa senzor veľkosti APS-C, takže nepotrebuje väčší obrazový kruh, ktorý je potrebný pre 35 mm filmové a "celopolíčkové" digitálne fotoaparáty.

## Pozri aj
* Canon EOS
* Zoznam digitálnych fotoaparátov Canon EOS
* Objímka Canon EF
* Objímka Canon EF-S

## Iné projekty

## Externé odkazy
* Canon's Official 30D Product Page  
* DigitalCameraInfo Canon 30D review 
* Digital Photography Canon 30D Product Announcement 
* A summary page of Canon EOS 30D related information 
* New Features On The EOS 30D Compared With The EOS 20D  
* Canon EOS 30D at a glance: An in-depth look at the EOS 30D  

30D
Objímka Canon EF

thumb|Elektronické (pozlátené) kontakty objímky EF.

**Objímka objektívu EF** je srdcom rady Canon EOS fotoaparátov vyrábaných spoločnosťou Canon Inc..
Na rozdiel od predchodcu EF, objímky FD, používa EF bajonetový spôsob uchytenia namiesto breech-lock uchytenia u FD. EF znamená "Electro-Focus" (elektro-zaostrovanie): automatické zaostrovanie objektívov EF je zabezpečené elektrickým motorom zabudovaným v objektíve. Všetká komunikácia medzi fotoaparátom a objektívom sa deje cez elektrické kontakty; nie sú medzi nimi žiadne mechanické páčky ani planžery.

## História

Keď bola EF objímka predstavená v roku 1987, mala najväčší priemer úchytu 54 mm (vnútorný) spomedzi všetkých 35 mm zrkadloviek, ktorý umožnil, aby pre EOS systém mohli byť navrhnuté objektívy s vysokou svetelnosťou.

### Ďalší výrobcovia EF objektívov
Okrem firmy Canon vyrábajú objektívy kompatibilné s EOS elektronikou aj firmy Sigma, Tamron a Tokina. Výrobcovia týchto objektívov použili reverzné inžinierstvo na elektroniku a komunikáciu objímky EF. Používanie týchto objektívov nie je podporované firmou Canon. Napriek tomu mnoho používateľov siaha po týchto objektívoch, pretože sú často lacnejšie a niekedy lepšie než alternatívy od Canonu.

## Príbuzné technológie
S uvedením EOS 300D a neskôr 20D, Canon uviedol aj variáciu na štandard objímky EF nazvaný EF-S.

## Zoznam objektívov EF
Nasleduje zoznam EF objektívov vyrobených firmou Canon.
Označenia "I", "II", "III", atď. za ohniskovou vzdialenosťou indikujú najnovšie generačné číslo pre ten model.

Objektívy EF sú zoskupené nižsie podľa ich ohniskových vzdialeností:
* Zoom: for zoom lenses that have a range of focal lengths
* Prime: for prime lenses that have a single focal length
### Zoom

[thumb|[Canon EF 35-70mm F3.5-4.5 lens]]

### Prime

## Pozri aj
* Canon FD
* Objímka Canon EF-S

## Poznámky
*  W.J. Markerink maintains an excellent article on *Camera Mounts & Registers* which gives much more detail about flange focal distances and lens compatibility.

## Referencie
* Markerink, Willem-Jan. *[http://www.a1.nl/phomepag/markerink/mounts.htm Camera Mounts & Registers] *.  Retrieved on November 6, 2005.

## Externé odkazy
* EFLens.com Home of the Canon EF Lens
* Canon EF Lens Review
* EF/EF-S lens chart 
* Canon Camera Museum 
* Manual lenses with EOS cameras
* Using Manual Focus Lenses on EOS Bodies
* A resource page for all current Canon EF/EF-S lenses 


Kategória:Objímky objektívov
Objímka Canon EF-S

[thumb|200px|An example of the EF-S lens mount from the [Canon EF-S 18-55mm lens|18–55 mm lens]]
**Objímka objektívov EF-S** je odvodená z objímky EF a vytvorená pre podmnožinu **Canon** digitálnych zrkadloviek s obrazovými senzormi veľkosti APS-C.

"S" v EF-S znamená "short back focus", čo znamená, že zadný element objektívu je bližšie k obrazovému senzoru než pri normálnych 35 mm zrkadlovkách. Najväčšou výhodou je, že to umožňuje výrobu menších a lacnejších širokouhlých objektívov. Objektívy navrhnuté špeciálne pre senzory veľkosti APS-C sú často opticky navrhnuté, aby poskytli užší svetelný kruh, ktorý sa zhoduje so senzorom.

## Zoznam EF-S objektívov

Objímka EF-S je relatívne nová v ponuke od Canonu, takže výber dostupných objektívov je limitovaný v porovnaní s plným rozsahom EF, ale je spätne kompatibilná s objímkou EF a môže tak stále plne akceptovať všetky EF objektívy.

 

## Referencie (v angličtine)

* EF/EF-S lens chart 
* Canon Camera Museum 

## Pozri aj

* Objímka Canon FD
* Objímka Canon EF

## Externé odkazy (v angličtine)
* EFLens.com Home of the Canon EF Lens
* Canon EF-S Lens Review


Kategória:Objímky objektívov
N 1918 Aquilae

**N 1918 Aquilae** je veľmi jasná nova v súhvezdí Orol (V 603 Aql), najjasnejšia pozorovaná nova v Galaxii z roku 1918. V maxime jasnosti mala zdanlivú hviezdnu veľkosť –1,1m, v súčasnosti 10,8m. Pred vzplanutím mala spektrum typu A. Od roku 1922 možno opticky pozorovať jej rozpínajúci sa plynový obal. Vzdialenosť od Zeme je približne 1&nbsp;600 ly.

Kategória:Súhvezdie Orol
Kategória:Novy
Kategória:Astronomické objekty objavené v roku 1918
Arabsat

**Arabsat** je hlavný operátor telekomunikačných družíc na Strednom východe so sídlom v hlavnom meste Saudskej Arábie, Rijáde. Arabsat vlastní a prevádzkuje päť telekomunikačných družíc na orbitálnych pozíciách 26° a 30,5° východne.

Kategória:Podniky v Saudskej Arábii
Kategória:Telekomunikácie
Arcetri Astrophysical Observatory

**Arcetri Astrophysical Observatory** je astrofyzikálne a rádiové observatórium pri Florencii, Taliansko (+11°15,3'; +43°45,2'; 184 m), zamerané na výskum Slnka, hviezdnu spektroskopiu a rádioastronómiu. 

## Vybavenie
* ekvatoreálny refraktor, 
* rádiový ďalekohľad, 
* slnečná veža so spektrografom a spektroheliografom

Kategória:Astronomické observatóriá v Taliansku
Kategória:Stavby v Toskánsku